Document ID: 32002D0270

Komisijas Lēmums 2002/270/EK
(2002. gada 9. aprīlis),
ar ko groza Lēmumu 93/24/EEK, 93/244/EEK un 2001/618/EK attiecībā uz Aujeski slimības neskartu dalībvalstu un reģionu un reģionu, kuros ir apstiprinātas Aujeski slimības izskaušanas programmas, sarakstu
(izziņots ar dokumenta numuru C(2002) 1326)
(Dokuments attiecas uz EEZ)
(2002/270/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām [1], kurā jaunākie grozījumi un precizējumi izdarīti ar Komisijas Lēmumu 2001/298/EK [2], un jo īpaši tās 10. panta 2. punktu,
tā kā:
(1) Papildu garantijas Kopienas iekšējā tirdzniecībā ar cūkām saistībā ar Aujeski slimību, kā arī tādu dalībvalstu teritoriju saraksti, kuras nav šīs slimības skartas un kurās ir apstiprinātas slimības ierobežošanas programmas, ir noteikti Komisijas Lēmumā 93/24/EEK [3], kurā jaunākie grozījumi izdarīti ar Lēmumu 2001/746/EK [4] un Komisijas Lēmumu 93/244/EEK [5], kurā jaunākie grozījumi izdarīti ar Lēmumu 2001/905/EK [6]. No 2002. gada 1. jūlija Lēmums 93/24/EEK un 93/244/EEK ir atcelts un aizstāts ar Komisijas Lēmumu 2001/618/EK [7].
(2) Bavārijā, Vācijā, īsteno Aujeski slimības izskaušanas programmu, kas apstiprināta ar Komisijas Lēmumu 95/210/EK [8].
(3) Vācija uzskata, ka Bavārija vairs nav Aujeski slimības skarta, un ir Komisijai iesniegusi attaisnojošus dokumentus kā noteikts Padomes Direktīvas 64/432/EEK 10. pantā.
(4) Uzskata, ka minētā programma ir bijusi veiksmīga šīs slimības izskaušanā Bavārijā.
(5) Tāpēc attiecīgi jāgroza Komisijas Lēmums 93/24/EEK, 93/244/EEK un 2001/618/EK.
(6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 93/24/EEK I pielikumu aizstāj ar tekstu šā lēmuma A pielikumā.
2. pants
Lēmuma 93/244/EEK I pielikumu aizstāj ar tekstu šā lēmuma B pielikumā.
3. pants
Lēmuma 2001/618/EK I un II pielikumu aizstāj ar tekstu šā lēmuma A un C pielikumā.
4. pants
Šo lēmumu piemēro no 2002. gada 1. aprīļa.
5. pants
Šis lēmums ir adresēts dalībvalstīm.
Briselē, 2002. gada 9. aprīlī

Labels: 3
6